cyanic-selkie/wikianc huggingface dataset:
Յոն Ջուն Հյոն
Յոն Ջուն Հյոն (հանգըլ՝ 용준형, ), հարավկորեացի երգիչ, դերասան և երգերի հեղինակ։ Համարվում է Beast խմբի գլխավոր ռեփեր։ Նրա իրական անունը Յոն Ջե Սուն է, որը նա փոխել է ընտանեկան հանգամանքներից ելնելով, երբ սովորում էր վեցերորդ դասարանում։ Երաժշտությամբ սկսել է զբաղվել 2007 թվականից, Xing խմբում։ Բայց նա հեռացել է խմբից մինչ առաջնելույթը, պայմանագրի պատճառով, որից ելնելով լեյբլը նրան դատի տվեց։ Ջուն Հյոնը հաղթել է դատում և միացել Cube Entertainment-ին։ Մինչև առաջնելույթը մասնակցել է AJ մենակատարի երկրորդ սինգլի ձայնագրմանը։ Ծնողները դեմ էին նրա երաժշտական գործունեությանը, այնուամենայնիվ Չուն Հյոնն առաջնելույթ է կատարել Beast խմբում 2009 թվականից։
Գործունեություն
Ջուն Հյոնը մասնակցել է երգչուհի Հյոնաի «Change» սոլո ալբոմի ձայնագրությանը։ Նա մասնակցել է 4minute խմբի «Who’s Next? երգի ռեփի գրման և կատարման աշխատանքներին։ G.NA երգչուհու «I’ll Back Off So You Can Live Better» երգում կատարել է ռեփի մասը։ 2010 թվականին Յոն Ջուն Հյոնը, Hyuna Outsider, Verbal Jint, Ssangchu из Mighty Mouth, Vasco և Zico հետ միասին թողարկել են «Faddy Robot Foundation» ալբոմը։ Ալբոմի վաճառքից ստացված շահույթը տրամադրել են բարեգործության։ Ջուն Հյոնը երգեր է գրել այնպիսի արտիստների համար ինչպիսիք են՝ Young Jee, Navi, Wheesung, Kim Wan Sun, ALi, Baek Jiyoung։ Նաև ելույթ է ունեցել M&D խմբի «Close Your Mouth» երգով, Hongki և Jonghun FT Island-ից, Simon D Supreme Team-ից, և Jia Miss A-ից հետ։ Տեսահոլովակը թողարկվել է 2011 թվականի հունիսի 20-ին ։ 2012 թվականի փետրվարի 3-ին Ջուն Հյոնը համերգ է ունեցել և կատարել է «Living Without You» երգը։ Խմբի կոմպոզիտոր և պրոդյուսերը դարձավ Կիմ Տե Ջուն 2012 թվականին։
2012 թվականի նոյեմբերի 26-ին, Յո Սոբը որպես մենակատար առաջնելույթ է կատարել The First Collage» մինի-ալբոմով, որի պրոդյուսերը Ջուն Հյոն էր։
2013 թվականի Brave Entertainment ընկերության պրոդյուսերները ստեղծել են «Absurd» խումբը, որի մասնակիցները դարձել են՝ Ջուն Հյոնը Beast-ից, LE-ն EXID-ից և FeelDogը Big Star-ից։
Բոլոր 8 երգերի հեղինակները Ջուն Հյոնը և Կիմ Տե Ջունն են ։
Դերասանական գործակալություն
Նկարահանվել է Գուրու դորամայի 3-րդ եթերաշրջանում։ 2013 թվականին նկարահանվել է M.Net ալիքի «Մոնսթար» դորամայում։
Քլարկ շրջան (այլ կիրառումներ)
Քլարկ շրջան, կարող է վերաբերել՝
Քիովա շրջան (այլ կիրառումներ)
Քիովա շրջան, կարող է վերաբերել՝
Քիլլիկ (այլ կիրառումներ)
Քիլլիկ, կարող է վերաբերել՝
Քիլիս (այլ կիրառումներ)
Քիլիս, կարող է վերաբերել՝
Կախիբտլյար
Կախիբտլյար (Кахибтляр), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ավարսկոյե Կոյսու գետի աջ ափին՝ 79 կմ հեռավորության վրա։ Գետի երկարությունը 16 կմ է,ավազանի տարածքը 31 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Արևմտյան Կասպիցի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Վստահության միջակայք
Վիճակագրության մեջ վստահության միջակայքը համախմբի պարամետրի միջակայքային գնահատանքն է։ Այն հետազոտված միջակայք է, որը սկզբունքորեն տարբեր է նմուշներում և հաճախ ներառում է հետաքրքրող չհետազոտված պարամետրի արժեք, եթե փորձը կրկնվում է։ Թե որքան հաճախ է հետազոտված միջակայքը պարունակում պարամետրը, որոշվում է վստահության մակարդակով կամ վստահության գործակցով։ Ավելի մանրամասն՝ "վստահության մակարդակի" իմաստն այն է, որ եթե վստահության միջակայքերը կառուցված են կրկնօրինակված (ամենայն հավանականությամբ տարբեր) փորձերի անջատ տվյալային վերլուծությունների շուրջ, ապա միջակայքերի համամասնությունը, որը պարունակում է պարամետրի ճշգրիտ արժեքը կհամընկնի տրված վստահության մակարդակին։ Մինչ երկկողմանի վստահության սահմանները ստեղծում են վստահության միջակայք, իրենց միակողմանի կրկնօրինակները նշվում են որպես ստորին/վերին վստահության սահմաններ։
Վստահության միջակայքերը կազմված են արժեքների շարքից (միջակայք), որը անհայտ համախմբի պարամետրի լավ գնահատանքների դեր է տանում, սակայն, միջակայքը հաշվարկվում է որոշակի նմուշից, որը անպայմանորեն չի ընդգրկում պարամետրի իրական արժեքը։ Երբ ասում ենք՝ «մենք 99% վստահ ենք, որ պարամետրի ճշգրիտ արժեքը վստահության միջակայքում է», մենք արտահայտում ենք այն, որ վարկածով հետազոտված վստահության միջակայքերի 99%-ը կկրեն պարամետրի ճշգրիտ արժեքը։ Որոշակի նմուշ վերցնելուց հետո համախմբի պարամետրը կամ միջակայքում է, կամ իրականում այնտեղ չէ։ Վստահության ցանկալի մակարդակը տրվում է հետազոտողի կողմից (տվյալներով տրված չէ)։ Եթե վարկածի համապատասխան թեստ է արվել, ապա վստահության մակարդակը համապատասխան նշանակալիության մակարդակի լրացումն է, օրինակ՝ 95% վստահության մակարդակը արտացոլում է 0.05 նշանակալիության մակարդակ։ Վստահության միջակայքը ունի պարամետրի արժեք, որը ստուգելիս չպետք է ժխտվի նույն նմուշով։ Վարիացիայի մեծ մակարդակները առաջ են բերում ավելի լայն վստահության միջակայքեր, հետևաբար տալիս են պակաս ճշգրիտ գնահատական պարամետրին։ Տարբեր պարամետրերի վստահության միջակայքերը, որոնք չունեն 0, ենթադրում են, որ կա վիճակագրորեն նշանակալի տարբերություն համախմբերի միջև։
Կիրառության մեջ վստահության միջակայքերը սովորաբար դրվում են 95% վստահության մակարդակով ։ Սակայն, երբ ներկայացվում են գրաֆիկորեն, վստահության միջակայքերը կարող են ցուցադրվել մի քանի վստահության մակարդակներում, օրինակ՝ 90%, 95% և 99%։ Վստահության միջակայքերը ներկայացվել են վիճակագրության մեջ Ջերզի Նեյմանի կողմից 1937-ին հրատարակված աշխատության մեջ։
Ներածություն
Միջակայքի գնահատանքները կարող են հակադրվել կետային գնահատանքների հետ։ Կետային գնահատանքը համախմբի պարամետրի տրված եզակի արժեք է, օրինակ՝ ինչ-որ քանակի միջին։ Միջակայքի գնահատանքը հատկորոշում է տիրույթ, որի մեջ հաշվարկված է, որ պարամետրը կգտնվի։ Վստահության միջակայքերը սովորաբար նկարագրվում են աղյուսակներում կամ գրաֆիկներում նույն պարամետրերի կետային գնահատանքների հետ միասին, որպեսզի ցույց տրվի գնահատանքների վստահելիությունը։
Օրինակ՝ վստահության միջակայքը կարող է օգտագործվել նկարագրելու համար հարցման արդյունքների վստահելիության չափը։ Ընտրության իրավունք ունեցող քաղաքացիներից քվեարկած մարդկանց ցուցակում, արդյունքը կարող է լինել, որ 40%-ը հարցվողների քվեարկած լինի նույն կուսակցությանը։ 99% վստահության միջակայքը համախմբի նույն միտումն ունեցող համամասնության համար հարցման ցուցակում կլինի 30%-50%։ Նույն տվյալներն ունենալով՝ մեկը կարող է հաշվել 90% վստահության միջակայք, որը այս դեպքում կլինի 37%-43%։ Վստահության միջակայքի երկարությունը որոշելու հիմնական գործոնը գնահատման համար օգտագործված Նմուշի չափն է, օրինակ՝ հարցմանը մասնակցող մարդկանց քանակը։
Նշանակություն և բացատրություն
Ամենահաճախակի մեթոդներից օգտվողների համար կարող են տրվել վստահության միջակայքի բազմատեսակ բացատրություններ։
Հիմնական քայլեր
Վստահության միջակայքը հաշվելիս հիմնական քայլերն են՝
Քերրի (այլ կիրառումներ)
Քերրի, կարող է վերաբերել՝
Confessa
Առաջին և միակ անգամն Ադրեանոն երգը երգել է Ջան Մորանդայի Uno di noi ծրագրում, որտեղ հյուր էր 2002 թվականին ։
Տեսահոլովակ
2002 թվականի վերջում թողարկվել է Per sempre ալբոմի DVD տարբերակը։ Նա նկարահանել է տեսահոլովակ երգի համար։ Տեսահոլովակում պատկերված է մի իտալացի երիտասարդ աղջկա սիրո պատմությունը։
Նկարահանվել է երկու տարբերակով տեսահոլովակ։ Հեռուստատեսությամբ շատ հաճախ էին հնչեցնում երգը։ Տասը տարի անց թողարկվեց ալբոմ, 2012 թվականին, պաշտոնական ալիքով (youtube.com/Celentanoofficial)հեռարձակվել է բոլորովին այլ տեսահոլովակ, որը զգալիորեն տարբերվում է։
Գեղարվեստական նկարագիր
Տեսահոլովակը ունի հետաքրքիր տեսողական լուծումներ՝ սև-սպիտակ և գունավոր ֆոներով (այս տեխնիական այնքան է սիրվում, որ իր հաջորդ եևրգերում նա կրկին օգտագործում է՝ «Per sempre», «Quel casinha» и «Sognando Chernobyl»)։
Քավր տարբերակ և պարոդիա
«Confessa» երգը կատարել են տարբեր կատարողներ՝
Քերոլ շրջան (այլ կիրառումներ)
Քերոլ շրջան, կարող է վերաբերել՝
Ցվետկո Մարտինովսկի
Ցվետկո Մարտինովսկի (Цветко Мартиновски, ), մակեդոնացի արձակագիր, թարգմանիչ։
Ցվետկո Մարտինովսկին ծնվել է 1930 թվականին Սկոպյեում։ Հրատարակվել է սկսել 1950 թվականից։ 1953 թվականին լույս է տեսել «Փոթորկածիններ», իսկ 1939 թվականին «Իրիկնամուտներ և արշալույսներ» պատմվածքների ժողովածուները։
Ցվետկո Մարտինովսկին նշանավոր թարգմանիչ է։ Թարգմանում է ռուսերենից։
Ծանոթագրություններ
Կատեգորիա:Մակեդոնացի արձակագիրներ Կատեգորիա:Մակեդոնացի թարգմանիչներ
Ինգե Լեհման
Ինգե Լեհման, դանիացի սեյսմագետ և երկրաֆիզիկոս, Երկրի ներքին միջուկը հայտնաբերողը ։ 1936 թ., ելնելով առկա սեյսմիկ տվյալներից, տեսականորեն հայտնաբերել է, որ Երկրի միջուկը միասնական, հալված գնդոլորտ չէ, և որ գոյություն ունի Երկրի արտաքին միջուկից տարբեր ֆիզիկական հատկություններ ունեցող ներքին միջուկ։ Սեյսմագետները, որոնք չէին կարողանում աշխատող հիպոթեզ կառուցել երկրաշարժներից առաջացող և Երկրի ներսի որոշակի տիրույթում դանդաղող P-ալիքների դիտումների հիման վրա, արագ ընդունեցին Լեհմանի ենթադրությունը։
Կյանք և կրթություն
Ինգե Լեհմանը ծնվել և մեծացել է Կոպենհագենում։ Հայրը՝ Ալֆրեդ Ջորջ Լյուդվիգ Լեհմանը (1858-1921) փորձարար ֆիզիկոս էր։ Միջնակարգ կրթությունը ստացել է մանկավարժության մեջ առաջատար ավագ դպրոցում, որի տնօրենը Հաննա Ադլերն էր՝ Նիլս Բորի մորաքույրը ։ Ըստ Լեհմանի, հայրն ու Ադլերը ամենակարևոր ազդեցությունն են ունեցել իր մտավոր զարգացման մեջ։
Մաթեմատիկա սովորել է Կոպենհագենի համալսարանում և Քեմբրիջի համալսարանում, ինչն ընդհատվել է վատառողջության պատճառով ։ 1910-1911 թթ. մաթեմատիկայի ուսումնառությունը շարունակել է Նյունհամի քոլեջում։ 1911 թ., աշխատանքից ուժասպառ, վերադարձել է Քեմբրիջից, և մի որոշ ժամանակ հետաձգել աշխատանքը։ Լավ հաշվողական հմտություններ է զարգացրել ակտուար գրասենյակում, որտեղ աշխատում էր, և 1918 թ. վերադարձել է Կոպենհագենի համալսարան՝ կրթությունը շարունակելու։ Երկու տարի անց ստացել է ֆիզիկական գիտությունների և մաթեմատիկայի ակադեմիական գիտական աստիճան (Candidatus magisterii)։ 1923 թ. վերադառնալով Դանիա, Կոպենհագենի համալսարանում ստանձնել է վիճակագրության պրոֆեսոր Ջ. Ֆ. Ստեֆենսոնի օգնականի պաշտոնը ։
Գործունեություն
Արտառոց «P» վերնագիրը կրող հոդվածում Լեհմանն առաջին անգամ ներկայացնում է P տիպի սեյսմիկ ալիքների սեփական մեկնաբանությունը և ցույց տալիս, որ Երկիրն ունի ներքին միջուկ ։ Երկու-երեք տարվա ընթացքում այս մեկնաբանությունը ընդունում են այլ սեյսմոլոգներ (Բենո Գուտենբերգը, Չարլզ Ֆրենսիս Ռիխտերը, Հարոլդ Ջեֆրիսը)։ Երկրորդ համաշխարհային պատերազմը և Դանիայի բռնազավթումը գերմանական զորքերի կողմից Լեհմանին թույլ չեն տալիս շարունակել հետագա գիտահետազոտական աշխատանքները։
Մինչև թոշակի անցնելը վատանում են հարաբերություններն իր և գեոդեզիական ինստիտուտի անդամների միջև, ինչը հավանաբար պայմանավորված էր Լեհմանի անհանդուրժող բնավորությամբ ։ 1953 թվականին թոշակի է անցնում։ Մի քանի տարի անց տեղափոխվում է ԱՄՆ և համագործակցում ամերիկացի երկրագետներ Մորիս Յուինգի և Ֆրանկ Պրեսի հետ՝ հետազոտելով երկրակեղևը և վերին մանթիան։ Այս աշխատանքների ընթացքում հայտնաբերում է 190-ից մինչև 250 կմ խորություններում ընկած մի այլ սեյսմիկ խզում (սեյսմիկ սահման), որը հիմա կրում է իր անունը (Լեհմանի խզում, Լեհմանի սահման) ։
Մահացել է 104 տարեկանում։ Թաղված է Հյորսհոլմի գերեզմանոցում՝ Մայրքաղաքային տարածաշրջանում։
Կոչումներ և պարգևներ
Նշանակալի գիտական հայտնագործությունների համար Լեհմանը բազմաթիվ պարգևների է արժանացել, այդ թվում՝ Գորդոն Վուդի մրցանակ (1960), Էմիլ Վիխերտի մեդալ (1964), Գիտության և նամակների Դանիայի թագավորական ընկերության Ոսկի մեդալ (1965), գիտության, արվեստի կամ գրականության մեջ Դանիայում կանանց շնորհվող մրցանակ (Tagea Brandt Rejselegat, 1938-ին և 1967-ին)։ 1969 թ. ընտրվել է Լոնդոնի թագավորական ընկերության անդամ, 1971 թ. ստացել է Ուիլյամ Բոուիի մեդալ (առաջին կինն է, որ ստացել է), 1977 թ.՝ Ամերիկայի սեյսմոլոգիական ընկերության մեդալ։ Դրանցից բացի, 1964 թ. Նյու-Յորքում նրան շնորհվել է Կոլումբիայի համալսարանի պատվավոր դոկտորի կոչում, իսկ 1968 թ. նույն կոչումը ստացել է Կոպենհագենի համալսարանից։ Բազմաթիվ գիտական ընկերությունների անդամ է։
1997 թ. Ամերիկայի երկրաֆիզիկոսների միությունը Ինգե Լեհմանի պատվին սահմանել է շքանշան՝ «Երկրի մանթիայի և միջուկի կազմության, բաղադրության և դինամիկայի ընկալման մեջ էական վաստակի համար»։
Լեհմանի անունով է կոչվել 5632 Ինգելեհման աստերոիդը։
Լեհմանի ծննդյան 127-ամյակի առթիվ Գուգլը դուդլ է նվիրել նրան ։
Ծանոթագրություններ
Կատեգորիա:Դանիացի գիտնականներ Կատեգորիա:Սեյսմոլոգներ Կատեգորիա:Քեմբրիջի համալսարանի շրջանավարտներ Կատեգորիա:Լոնդոնի թագավորական միության արտասահմանյան անդամներ Կատեգորիա:20-րդ դարի ֆիզիկոսներ Կատեգորիա:Կոպենհագենի համալսարանի շրջանավարտներ Կատեգորիա:Կոլումբիայի համալսարանի շրջանավարտներ Կատեգորիա:Կին երկրաֆիզիկոսներ Կատեգորիա:Լոնդոնի թագավորական ընկերության անդամներ Կատեգորիա:Դանիացի բնագետներ
Կարինե Ջանջուղազյան
Կարինե Հենրիկի Ջանջուղազյան (Փետրվարի 22, 1962թ.), հայ դերասանուհի։ ՀՀ վաստակավոր արտիստ (2012) ։
Կենսագրություն
Կարինե Ջանջուղազյանը ծնվել է Ախթալայում։ 1983 թվականին ավարտել է Երևանի գեղարվեստա-թատերական ինստիտուտի դերասանական բաժինը։ Հեռուստաներկայացումներում սկսել է նկարահանվել 1979 թվականից՝ «Ձյունեփայլը և յոթ թզուկները», «Արվեստագետի մահը», «Փշածաղիկներ», «Ֆոռդ», «Փուշը» և այլն։ 1981 թվականին աշխատել է Երևանի Էքսպերիմենտալ (Փոսի), 1984 թվականից՝ «Գոյ», 1987 թվականից՝ Գորիսի և Կապանի պետական, 1992 թվականից՝ Համազգային, 1996 թվականից՝ «Մետրո», 2007-2008 թվականներին՝ Երևանի Կամերային երաժշտական թատրոններում, 2010 թվականից՝ Երևանի Սոս Սարգսյանի անվան պետական Համազգային թատրոնում որպես դերասանուհի ։
Ծանոթագրություններ
Կատեգորիա:Հայ դերասանուհիներ
Սուլթան Մեհմեդ Ֆաթիհի կամուրջ
Սուլթան Մեհմեդ Ֆաթիհի կամուրջ (Fatih Sultan Mehmet Köprüsü, Fatih Sultan Bridge կամ Second Bosphorus Bridge), իր մեծությամբ երկրորդ կախովի կամուրջը Բոսֆորի վրա ։ Կամուրջը միացնում է Ստամբուլի եվրոպական և ասիական հատվածները։ Այն իրար է կապում Ստամբուլի եվրոպական մասում գտնվող Հիսարյուսթյու և ասիական մասում գտնվող Կավաչըկ թաղամասերը։ Սուլթան Մեհմեդ Ֆաթիհի կամուրջը համարվում է Ստամբուլի այցեքարտերից մեկը։ Ամեն օր բազմաթիվ զբոսաշրջիկներ են գալիս՝ հիանալու կամրջի գիշերային տեսքով։
Կամրջի երկարությունը կազմում է 1510 մետր, իսկ թռիչքի ընդհանուր երկարությունը՝ 1090 մետր, կամրջի լայնությունը՝ 39 մետր, սյուների բարձրությունը՝ 165 մետր ծովի վրայից։ Երթևեկելի մասին մինչև ծովը 64 մետր է։
Կամրջի կառուցումը սկսվել է 1985 թվականին և ավարտվել 1988 թվականին։ Կամուրջը շահագործման է հանձնվել 1988 թվականի մայիսի 29-ին՝ ի պատիվ Կոստանդնուպոլսի գրավման 535 ամյակի։ Կամուրջը անվանակոչվել է ի պատիվ օսմանյան սուլթան Մեհմեդ II-ի։ Կամրջի կառուցման վրա ծախսվել է 130 միլիոն ԱՄՆ դոլար։
Ամեն օր կամրջի վրայով անցնում է 150 000 տրանսպորտատեսակ, որոնք տեղափոխում են շուրջ 500 000 ուղևորներ։ Անցումը կամրջի վրայով վճարովի է, իսկ հետիոտների համար նախատեսված անցումը փակ է, քանի որ դարձել էր ինքնասպանների համար տարածման վայր։
Քերծ (այլ կիրառումներ)
Քերծ, կարող է վերաբերել՝
Կարալազուրգեր
Կարալազուրգեր (Каралазургер), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Կարա Կոյսու գետի ձախ ափին՝ 47 կմ հեռավորության վրա։ Գետի երկարությունը 32 կմ է,ավազանի տարածքը 278 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Հողի լուծույթ
Հողի լուծույթ, հողի հեղուկ ֆազ. ջուր՝ լուծված գազերի, անօրգանական և օրգանական միացությունների հետ (դրանք ջրի մեջ են թափանցում մթնոլորտից և ներծծվում՝ հողային հորիզոններից)։ Հողի լուծույթը շարժուն է, մասնակցում է հողառաջացման պրոցեսներին, ֆիգիկաքիմիական, կենսաքիմիական ռեակցիաներին, հողի մեջ նյութաշրջանառությանը և բույսերի սննդառությանը։ Դրա բաղադրությունը կախված է հողառաջացման պրոցեսներից, բուսականությունից, կլիմայի ընդհանուր յուրահատկություններից, մարդու գործունեությունից և այլն։ Հողի լուծույթում կան գազերից՝ թթվածին, ածխաթթու, ազոտ, ամոնիակ, հանքային նյութերից՝ կալցիումի, նատրիումի, մագնեզիումի, կալիումի աղեր, ալյումինի, երկաթի, մանգանի, սիլիկահողի միացություններ, օրգանական նյութերից՝ ճարպային շարքի օրգանական թթուներ և դրանց աղերը, հումուսային թթուներ, շաքարներ, ամինաթթուներ և այլն։ Հողի լուծույթը չնչին քանակով պարունակում է նաև միկրոտարրեր։ Ոչ աղակալած հողերի ւուծույթում նյութերի կոնցենտրացիան մեծ չէ (սովորաբար չի անցնում 0, 1% սահմանը), իսկ աղուտներում, աղակալած հողերում այն կտրուկ ավելանում է (մեկ և նույնիսկ տասնյակ տոկոս)։ Հողի լուծույթում նյութերի բարձր պարունակությունը վնասակար է բույսերի համար։
Կատեգորիա:Հող
Ջեքի Ռոբինսոն
Ջեքի Ռուզվելտ Ռոբինսոն (Jack Roosevelt Robinson, առավել հայտնի է որպես Ջեքի Ռոբինսոն, ), ամերիկացի բեյսբոլիստ, Բեյսբոլի բարձրագույն լիգայի առաջին սևամորթ խաղացողը 20-րդ դարում։ 1947 թվականի ապրիլի 15-ին պայմանագիր կնքելով «Բրուքլին Դոջերս» ակումբի հետ՝ Ռոբինսոնն վերջ է դրել այն ժամանակահատվածին, երբ սևամորթ բեյսբոլիստներն ստիպված են եղել հանդես գալ միայն Նեգրական լիգաներում ։ 1960-ական թվականների ընթացքում Ռոբինսոնն ակտիվորեն մասնակցել է Քաղաքացիական իրավունքների շարժմանը ։
Խաղի վրա իր մշակութային ազդեցությունից բացի Ռոբինսոնն ունեցել է բեյսբոլիստի նշանակալի կարիերան։ ՄԼԲ-ում անցկացրած տասը մրցաշրջանների ընթացքում նա մասնակցել է վեց Համաշխարհային սերիաների, որոնցից մեկում հաղթել է 1955 թվականին «Բրուքլին Դոջերսի» կազմում, 6 անգամ անընդմեջ (1949-1954 թվականներին) ընտրվել է մասնակցելու Բեյսբոլի բարձրագույն լիգայի բոլոր աստղերի խաղին, 1947 թվականին դարձել է ՄԼԲ-ի «Տարվա նորեկ» մրցանակի առաջին դափնեկիրը, 1949 թվականին դարձել Բեյսբոլի բարձրագույն լիգայի ամենաարժեքավոր խաղացողը։ 1962 թվականին Ռոբինսոնն ընդգրկվել է բեյսբոլի Փառքի սրահում։ 1997 թվականին Բեյսբոլի բարձրագույն լիգայի ղեկավարությունը նրա համար ամրագրել է 42 համարը լիգայի բոլոր ակումբներում։ Այսպիսով, նա դարձել է առաջին մարզիկը ԱՄՆ-ի հիմնական լիգաներում, որն արժանացել է նման պատվի։ 2007 թվականից ՄԼԲ-ն անցկացնում է ամենամյա «Ջեքի Ռոբինսոնի օրը», երբ լիգայի բոլոր խաղացողները խաղադաշտ են դուրս գալիս 42 համարի մարզաշապիկով։
Խաղային կարիերայի ավարտից հետո Ռոբինսոնը դարձել է ՄԼԲ-ի առաջին սևամորթ հեռուստատեսային վերլուծաբանը և ամերիկյան մեծ կորպորացիայի առաջին սևամորթ փոխնախագահը։ 1960-ականներին նա հիմնադրել է Ազատության ազգային բանկը։ Խաղադաշտում և դրանից դուրս ունեցած ձեռքբերումների համար Ռոբինսոնը հետմահու պարգևատրվել է Ազատության նախագահական մեդալով և Կոնգրեսի ոսկե մեդալով։
Մանկություն և երիտասարդություն
Ջեք Ռուզվելտ Ռոբինսոնը ծնվել է 1919 թվականի հունվարի 31-ին Ջերի և Մելլի Ռոբինսոնների բազմազավակ ընտանիքում, նա եղել է Էդգարի, Ֆրենքի, Մեթյուի և Ուիլի Մեյի կրտսեր եղբայրը։ Ծնողները տղային անվանել են նաև Ռուզվելտ՝ ի պատիվ ԱՄՆ նախկին նախագահ Թեոդոր Ռուզվելտի, որը մահացել է Ջեքի ծնվելուց 25 օր առաջ ։ Ռոբինսոնները եղել են վարձակալներ, իսկ այն բանից հետո, երբ 1920 թվականին հայրը լքել է ընտանիքը, մայրը երեխաների հետ տեղափոխվել է Փասադենա (Կալիֆոռնիա նահանգ) ։ Այնտեղ նրա մայրն աշխատանքի է տեղավորվել որպես սպասուհի և խոհարարուհի և մինչև 1922 թվականը բավականաչափ միջոցներ է կուտակել, որպեսզի գնի Փեփեր-սթրիթ, 121 հասցեում գտնվող մի փոքրիկ հողակտոր, որտեղ գտնվել են երկու փոքր տնակներ։ Ջեքը մեծացել է համեմատաբար աղքատ պայմաններում՝ շրջապատված հարուստ հասարակությամբ և զրկած է եղել բազմաթիվ հնարավորություններից։ Դա հանգեցրել է նրան, որ նա միացել է տեղի ավազակախմբին, սակայն նրա ընկերը՝ Կառլ Անդերսոնը, համոզել է նրան հեռանալ նրանցից։
Սպորտային ձեռքբերումներ դպրոցում
1935 թվականին Ռոբինսոնն ավարտել է Վաշինգտոնի դպրոցը և ընդունվել Ջոն Մյուրի անվան միջնակարգ դպրոց (Մյուր Տեխ)։ Այստեղ նա սկսել է զբաղվել տարբեր մարզաձևերով՝ բեյսբոլ, բասկետբոլ, ամերիկյան ֆուտբոլ և աթլետիկա, որի հանդեպ սերը սերմանել է նրա ավագ եղբայրը՝ Մեթյուն ։ Բեյսբոլի թիմում Ռոբինսոնը խաղացել է շորթ ստոպի և քեթչերի, ֆուտբոլային թիմում՝ քվոտերբեկի, իսկ բասկետբոլային թիմում՝ հարձակվող պաշտպանի դիրքերում։ Ջեքը նաև եղել է թենիսի և աթլետիկայի թիմի անդամ, որի կազմում մրցանակներ է նվաճել հեռացատկում։
1936 թվականին Ռոբինսոնը հաղթանակ է տարել թենիսի Խաղաղօվկիանոսյան ափի ամենամյա նեգրական մրցումներում և ընդգրկվել է բոլոր ժամանակների աստղերի թիմում՝ մասնակցելու Պոմոնայում անցկացվելիք բեյսբոլի ամենամյա մրցաշարին։ Բացի նրանից, այդ թիմում ընդգրկվել են նաև փառքի Ազգային բեյսբոլի սրահի ապագա անդամներ Թեդ Ուիլյամսը և Բոբ Լեմոնը։ Հաջորդ տարի Ռոբինսոնն սկսել է հանդես գալ դպրոցական բասկետբոլային թիմի կազմում, իսկ նրա անունն առաջին անգամ հայտնվել է Փասադենայի Pasadena Star-News թերթի էջերում։ Հոդվածում ասվում էր, որ Ռոբինսոնը «արդեն երկու տարի դպրոցի նշանավոր մարզիկն է՝ մասնակցելով ամերիկյան ֆուտբոլի, բասկետբոլի, բեյսբոլի, թենիսի և թեթև աթլետիկայի մրցումներին»։
Փասադենայի քոլեջ
Դպրոցն ավարտելուց հետո Ռոբինսոնն ընդունվել է Փասադենայի քոլեջ, որտեղ շարունակել է զբաղվել բեյսբոլով, ամերիկյան ֆուտբոլով, բասկետբոլով և աթլետիկայով։ Ամերիկյան ֆուտբոլի թիմում նա հանդես է եկել քվոտերբեկի և սեյֆեթիի, բեյսբոլի թիմում՝ շորթսթոփի և առաջին հետ մղողի դիրքում։ Նա գերազանցել է հեռացատկի քոլեջի ռեկորդը, որը ահմանել էր իր եղբորը՝ հայտնի մարզիկ, 1936 թվականի Ամառային օլիմպիական խաղերի արծաթե մեդալակիր Մեքը։ Ինչպես դպրոցում, քոլեջում նույնպեսՌոբինսոնի թիմակիցների մեծ մասը սպիտակամորթ էին։ Ամերիկյան ֆուտբոլ խաղալիս Ջեքը կոտրել է կոճը, և այդ կոտրվածքից առաջացած բարդությունները հետագայում ազդել են զինված ուժերում նրա կարիերայի վրա ։ Նա ընդգրկվել է նաև ուսանողական ոստիկանական կազմակերպության կազմում, որը զբաղվում էր կամպուսի պարեկությամբ։ 1938 թվականին Ռոբինսոնն ընդգրկվել է Հարավի քոլեջների բոլոր աստղերի բեյսբոլի թիմի կազմում և ստացել է իր տարածաշրջանի ամենաարժեքավոր խաղացողի մրցանակը։ Նույն թվականին Ռոբինսոնը դարձել է 10 ուսանողներից մեկը, որոնք արժանացել են «Order of the Mast and Dagger» շքանշան՝ ուսանողական մրցանակի «դպրոցում գերազանց ծառայության համար, և որի գիտական ​​ու քաղաքացիական նվաճումները արժանի են ճանաչման»։
1938 թվականի հունվարի 25-ին Փասադենայի քոլեջում միջադեպ է տեղի ունեցել, որտեղ Ռոբինսոնն իրեն դրսևորել է որպես ռասիզմի դեմ պայքարի մարտիկ, մի գիծ, որը մնացել է նրա հետ իր ողջ կյանքի ընթացքում։ Այդ օրը նա բացահայտ հանդես է եկել ոստիկանության կողմից իր սևամորթ ընկերոջ ձերբակալության դեմ։ Դրա համար նա ձերբակալվել է և ստացել երկու տարվա պայմանական բանտարկություն, սակայն այդ միջադեպն ու ոստիկանության հետ Ռոբինսոնի այլ բախումների մասին լուրերը նրան ռասայական անտագոնիզմի դեմ ագրեսիվ մարտիկի համբավ են ստեղծել։ Քոլեջն ավարտելուն մոտ Ռոբինսոնի եղբայրը՝ Ֆրենկ Ռոբինսոնը (որի հետ Ջեքին ավելի մտերիմ հարաբերություններ է ունեցել, քան մյուս բոլոր եղբայրները) հետ, մահացել է՝ վթարի ենթարկվելով մոտոցիկլով։ Այս միջադեպը Ռոբինսոնին դրդել է շարունակել իր մարզական կարիերան Լոս Անջելեսի կալիֆոռնյան համալսարանում, որտեղ նա կարող էր ավելի մոտ մնալ Ֆրենկի ընտանիքին։
Կալիֆոռնիայի համալսարան
1939 թվականին Ջեքի Ռոբինսոնն ընդունվել է Լոս Անջելեսի կալիֆոռնյան համալսարան, որտեղ դարձել է առաջին ուսանողը, որ ընդգրկվել է համալսարանի չորս մարզաձևերի հավաքականներում՝ բասկետբոլի, ամերիկյան ֆուտբոլի, բեյսբոլի և աթլետիկայի ։ Համալսարանի «Բրյուինզ» ֆուտբոլային թիմի կազմում Ռոբինսոնը եղել է չորս աֆրոամերիկացիներից մեկը (մյուսները եղել են Վուդի Ստրոուդը, Քեննի Վաշինգտոնը և Ռեյ Բարթլեթը) ։ Ստրոուդը, Վաշինգտոնը և Ռոբինսոնը եղել են թիմի չորս քվոտերբեքներից երեքը, ինչը խիստ հազվադեպ էր այն ժամանակ, քանի որ շատ քիչ աֆրոամերիկացիներ էին խաղում համալսարանական ֆուտբոլ ։ 1940 թվականի NCAA-ի առաջնությունում Ռոբինսոնը ոսկե մեդալ է նվաճել հեռացատկում՝ ցատկելով 7 մետր 56 սանտիմետր ։ Իսկ բեյսբոլում Ռոբինսոնի ելույթներն այնքան էլ հաջող չէին։ Չնայած նրան, որ իր դեբյուտային խաղում նա 4 ելքերում ետ է մղել 4 անգամ և նույնիսկ երկու անգամ գողացել է տնային բազան, նրա միջին իրացումը մրցաշրջանում կազմել է ընդամենը 9,7% ։
Համալսարանի վերջին կուրսում Ռոբինսոնը ծանոթացել է իր ապագա կնոջ՝ առաջին կուրսեցի Ռեյչել Այսումի հետ, որը լսել էր Ջեքի սպորտային նվաճումների մասին, երբ նա դեռ սովորում էր Փասադենայի քոլեջում։ 1941 թվականի գարնանը, չնայած մոր և Ռեյչելի առարկություններին, Ռոբինսոնը հեռացել է համալսարանից նախքան դիպլոմ ստանալը: Սկզբում նա Ատասկադերոյում աշխատանքի է ընդունվել որպես ազգային երիտասարդական վարչակազմի մարզական տնօրենի օգնական ։ Վարչակազմի փակումից հետո նա 1941 թվականի վերջին մեկնել է Հոնոլուլու, որտեղ հանդես է եկել կիսապրոֆեսիոնալ, բազմառասա կազմ ունեցող «Հոնոլուլու Բեարզ» թիմում, բայց արդեն դեկտեմբերին վերադարձել է Կալիֆոռնիա և միացել է Խաղաղօվկիանոսյան ափի ֆուտբոլային լիգայի «Լոս Անջելես Բուլդոգս» թիմին (հանդիպումներից մեկում նա հանդիպել է համալսարանի իր նախկին թիմակից Քեննի Վաշինգտոնի հետ, որը խաղում էր «Հոլիվուդ Բեարզ» ռաննինբեքի դիրքում) ։
Զինվորական ծառայություն
1942 թվականին զորակոչվելուց հետո Ռոբինսոնն անմիջապես ուղարկել են Ֆորտ Ռայլիի ռազմաբազայի ոչ սպիտակամորթների հեծելազորային ստորաբաժանում, որը գտնվում էր Կանզասի հյուսիս-արևելքում։ Ունենալով համապատասխան պատրաստություն՝ Ջեքին և ևս մի քանի սևամորթ զինվորներ դիմել են ռազմակայանին կից տեղակայված սպաների պատրաստման ուսումնական զորամաս ունդունվելու համար։ Սակայն չնայած այն բանին, որ 1941 թվականի հուլիսից ի վեր սևամորթ զինվորներին թույլատրվել է ընդունվել սպայական դպրոց, Ռոբինսոնի և նրա ծառայակիցների դիմումի քննարկումը հետաձգվել է յոթ ամսով։ Եվ միայն գերծանր քաշային կարգում բռնցքամարտի աշխարհի չեմպիոն Ջո Լուիսի (որն այդ ժամանակ ծառայում էր Ռայլիի Ֆորտում) և փաստաբան Թրումեն Գիբսոնի (որն զբաղեցնում էր ռազմական նախարարի խորհրդականի պաշտոնը) օգնութամբ տղաներին վերջապես ընդունել են սպայական դպրոց ։ Այդ դեպքից հետո Ռոբինսոնն ու Լուիսը դարձել են ընկերներ ։ 1943 թվականի հունվարին, պատրաստություն անցնելով զորամասում, Ռոբինսոնն ստացել է երկրորդ լեյտենանտի կոչում ։ Դրանից կարճ ժամանակ անց Ռոբինսոնն ու Այսումը հայտարարել են իրենց նշանադրության մասին։
Ստանալով աստիճան՝ Ռոբինսոնը ժամանել է Ֆորտ Հուդ ռազմաբազա (Թեքսաս նահանգ), որտեղ ծառայել է «Սև հովազներ» 761-րդ տանկային գումարտակում։ Ֆորտ Հուդում Ռոբինսոնը հաճախ հանգստյան օրեր անցկացրել է այցելելով Սեմ Հուստոնի քոլեջի (այժմ` Հուստոն-Տիլոտսոնի համալսարան) տնօրեն քահանայապետ Կարլ Դաունսին, որը նախկինում եղել էր Ռոբինսոնի հովիվը Սքոթի միացյալ մեթոդիստական եկեղեցում, երբ Ջեկը սովորում էր Փասադենայի քոլեջում ։
1944 թվականի հուլիսին տեղի ունեցած դեպքը վերջ է դրել Ջեքի ռազմական կարիերային ։ Սպասելով քոլեջում սովորելու ժամանակ վանսված կոճի բժշկական հետազոտության արդյունքներին՝ Ռոբինսոնը բանակային ավտոբուս է նստել մյուս սպաներից մեկի սևամորթ կնոջ հետ միասին։ Չնայած այն հանգամանքին, որ դա եղել է սեգրեգացիայից զերծ երթուղի, վարորդը, կարծելով, որ Ռոբինսոնի ուղեկցուհին սպիտակամորթ է, Ջեքին հրամայել է տեղ զբաղեցնել ավտոբուսի վերջում ։ Ռոբինսոնը մերժել է, և վարորդը որոշել է ինքնուրույն միջոցներ չձեռնարկել և, հասնելով վերջնական կանգառին, ռազմական ոստիկանություն է կանչել, որը ձերբակալել է Ջեքին ։ Ավելի ուշ, երբ Ռոբինսոնը հրաժարվել է պատասխանել սպայի և նրա օգնականի ռասիստական հարցերին, նրանք որոշել են գործը հանձնել ռազմական դատարան։ 761 գումարտակում Ռոբինսոնի հրամանատար Փոլ Բեյթսը հրաժարվել է դատական գործ բացել և Ռոբինսոնին տեղափոխել է 758-րդ տանկային գումարտակ, որտեղ նրա նոր հրամանատարը կարճ ժամանակում Ջեքին մեղադրել է բազմաթիվ խախտումների մեջ, ներառյալ հասարակական վայրում հարբած լինելը՝ չնայած այն հանգամանքին, որ Ռոբինսոնն ընդհանրապես չի խմել ։
1944 թվականի օգոստոսին ռազմական դատարանը Ջեքիի դեմ մեղադրանքների քանակը նվազեցրել է մինչև հարցաքննության ժամանակ ստորադասության խախտման երկու կետի։ Ռոբինսոնն արդարացվել է ինը սպիտակամորթ երդվյալ սպաների կողմից ։ Չնայած նրան, որ Ռոբինսոնի նախկին 761-րդ տանկային գումարտակը դարձել է միայն սևամորթներից կազմված առաջին ստորաբաժանումը, որը մասնակցել է Երկրորդ համաշխարհային պատերազմին, դատական քննության պատճառով Ռոբինսոնին այդպես էլ չի հաջողվել լքել երկրի սահմանները և մասնակցել ռազմական գործողություններին ։ Արդարացումից հետո նրան տեղափոխել են Կենտուկի նահանգի Բրեքինրիջ ճամբար, որտեղ նա զբաղեցրել էզինվորականների ֆիզիկական պատրաստության գծով մարզիչի պաշտոնը մինչև 1944 թվականի նոյեմբերը, երբ պատվավոր հրաժարական է տվել ։ Այդ ժամանակ նա ծանոթացել է Նեգրական լիգայի (Negro league baseball) «Կանզաս Սիթի Մոնարխսի» նախկին խաղացողի հետ, որը Ջեքին առաջարկել է նամակ գրել «Մոնարխսին» և խնդրել, որ իրեն թույլ տան մասնակցել դիտման։ Ռոբինսոնն օգտվել է խորհրդից և գրել թիմի սեփականատեր Թոմաս Բիրդին։
Բանակից հետո
Զորացրվելուց հետո Ռոբինսոնը որոշ ժամանակ խաղացել է իր նախկին «Լոս Անջելես Բուլդոգս» թիմի կազմում ։ Ավելի ուշ նրա ընկեր հովիվ Կարլ Դաունսը նրան առաջարկել է եմ Հասթոնի քոլեջի սպորտային տնօրենի պաշտոնը, որն այդ ժամանակ ելույթ է ունեցել Հարավարևմտյան սպորտային համաժողովում։ 1944/45 մրցաշրջանում Ռոբինսոնը գլխավորել է քոլեջի բասկետբոլի թիմը, սակայն այդ ժամանակ բասկետբոլի ուսուցումը նոր էր սկսվում այդ ուսումնական հաստատությունում, և միայն մի քանի ուսանողներ էին ցանկանում հանդես գալ այդ թիմում։ Այդ պատճառով Ջեքին երբեմն ստիպված է եղել դուրս գալ դաշտ ցուցադրական խաղերում։ Չնայած նրան, որ նրա թիմը հաճախ է պարտվել, Ռոբինսոնին հարգել են որպես մարզիչ, որը պահպանում էր կարգապահությունը թիմում ։
Նեգրական լիգա
1945 թվականին Ռոբինսոնը, որն այդ ժամանակ աշխատում էր Սեմ Հասթոնի քոլեջում, նամակ է ստացել «Կանզաս Սիթի Մոնարխս» ակումբի ղեկավարությունից, որը որոշել է նրան հրավիրել իր թիմի կազմում հանդես գալու պրոֆեսիոնալ Նեգրական լիգայում ։ Ռոբինսոնն ակումբի հետ կնքել է ամսական 400 դոլարի պայմանագիր, ինչն այդ ժամանակ նրա համար դա շատ լավ պայման էր ։ Չնայած Ռոբինսոնը շատ լավ խաղ էր ցուցադրել «Մոնարխսի» կազմում, նա խիստ դժգոհ էր այն հանգամանքից, որ ի տարբերություն ուսանողական բեյսբոլի զարգացած ենթակառուցվածքի, Նեգրական լիգայում ամեն ինչ անկազմակերպ էր, իսկ շատ խաղացողներ տարված էին մոլեխաղերով։ Դա նյարդայնացնում էր Ռոբինսոնին։ Թիմի տեղափոխությունների խիտ գրաֆիկը բացասաբար է անդրադարձել Ռեյչելի հետ նրա հարաբերությունների վրա, որի հետ նա ստիպված էր շփվել միայն նամակագրությամբ։ Ընդհանուր առմամբ «Մոնարխսի» կազմում անցկացրած իր առաջին մրցաշրջանում Ռոբինսոնը մասնակցել է 47 խաղի շորթ-ստոպի դիրքում՝ ցուցադրելով լավ խաղ. նրա խփման տոկոսը կազմել է 38,7, նա կատարել է 5 հոում-ռան, խլել 13 բազա ։ Նույն տարում նա իրավունք է ստացել մանակցել 1945 թվականի Նեգրական լիգայի բոլոր աստղերի խաղին, որում չի կարողացել ոչ մի հիթ անել բիթի հինգ ելքերի ընթացքում ։
Մրցաշրջանի ընթացքում Բեյսբոլի բարձրագույն լիգայի սկաուտները մեծ հետաքրքրություն են ցուցաբերել Ռոբինսոնի նկատմամբ։ 1946 թվականի ապրիլի 16-ին «Բոստոն Ռեդ Սոքս» թիմը բաց մարզում է անցկացրել «Ֆենուեյ պարկ» մարզադաշտում նեգրական լիգաների խաղացողների համար, որին մասնակցել է նաև Ռոբինսոնը։ Սակայն այդ մարզումը կեղծ էր և ծառայում էր հիմնականում նպատակ ուներ բարելավել հարաբերությունները քաղաքային խորհրդի կարևոր անդամ Իզադոր Մուչնիկի հետ, որը հանդես էր գալիս ռասաների իրավահավասարության օգտին։ Չնայած խաղին ներկա է եղել միայն թիմի ղեկավարությունը, Ռոբինսոնի ուղղությամբ անընդհատ ռասիստական աղաղակներ են հնչել, և նա, լինելով նվաստացած, ստիպված է եղել լքել մարզադաշտը։
Սակայն մյուս թիմերը լրջորեն դիտարկել են սևամորթ մարզիկին իրենց կազմ վերցնելու հնարավորությունը։ 1940-ականների կեսերին «Բրուքլին Դոջերսի» նախագահ և գլխավոր մենեջեր Բրանչ Ռիքին սկսել է հետևել Նեգրական լիգային՝ հույս ունենալով լավ բեյսբոլիստ գտնել իր թիմի համար ։ Արդյունքում Ռոբինսոնը հայտնվել է ամենահեռանկարային աֆրոամերիկացի խաղացողների ցուցակում, և Ռիքին նրան հրավիրել է «Դոջերսի» ֆարմ-ակումբ՝ «Մոնրեալ Ռոյալզ», որը հանդես էր գալիս Միջազգային լիգայում։ «Դոջերսի» տիրոջ միակ պայմանը եղել է այն, որ Ռոբինսոնը ուշադրություն չդարձնի իր հասցեին հնչող ռասիստական աղաղակներին ։ Նա հարցրել է, թե արդյոք Ռոբինսոնը կարող է այդպես վարվել, ինչյն Ջեքը պատասխանել է. «Դուք փնտրում եք նեգրի, որը վախենում է հակատարված տա՞լ» ։ Ռիքին պատասխանել է, որ իրեն պետք է նեգր խաղացող, որն ունենա «բավական քաջություն, որպեսզի հակահարված չտա»։ Այն բանից հետո, երբ Ռոբինսոնը համաձայնել է առաջարկված պայմանին, Ռիքին նրան առաջարկել է ամսական 600 դոլարի պայմանագիր (2014 թվականի դրությամբ՝ 7780 դոլար)։ Ռիքին չի առաջարկել փոխհատուցում վճարել «Մոնարխսին», որովհետև Նեգրական լիգայի բոլոր խաղացողներին համարել է ազատ գործակալներ, քանի որ նրանց պայմանագրերում բացակայում էր այլ ակումբներում հանդես գալն արգելող կետը  ։
Բրանչ Ռիքին խնդրել է գաղտնի պահել իրենց պայմանավորվածությունը՝ խոստանալով պայմանագիր կնքել նրա հետ մինչև 1945 թվականի նոյեմբերի 1-ը։ 1945 թվականի հոկտեմբերի 23-ին Ռիքին պաշտոնապես հայտարարել է 1946 թվականի մրցաշրջանի համար «Ռոյալզի»՝ Ռոբինսոնի հետ պայմանագիր կնքելու մասին ։ Նույն օրը «Ռոյալզ» և «Դոջերս» ակումբների ներկայացուցիչների ներկայությամբ Ռոբինսոնը պայմանագիր է կնքել Մոնրեալի թիմի հետ, որը կոտրել էր բեյսբոլի ոչ սպիտակամորթ խաղացողների արգելքը. Ռոբինսոնը դարձել է Միջազգային լիգայի առաջին սևամորթ խաղացողը 20-րդ դարում ։ Քանի որ Ռոբինսոնը չի եղել Նեգրական լիգայի լավագույն խաղացողը, աֆրոամերիկացի բեյսբոլի այնպիսի աստղեր, ինչպիսիք էին Սետչել Փեյջը և Ջոշ Գիբսոնը, վրդովվել են, որ նրան ընտրել են առաջինը ։ Սևամորթ խաղացող Լարրի Դոբին, որն սկսել էր խաղալ Ամերիկյան լիգայում նույն տարում, ինչ Ռոբինսոնը, ասել է. «Հանգամանքներից մեկը, որ հիասթափեցրել է և վհատության է հասցրել շատ սևամորթ խաղացողների այդ ժամանակ եղել է այն, որ Ջեքը լավագույն խաղացողը չէր։ Լավագույնը Ջոշ Գիբսոնն էր։ Կարծում եմ, որ սա մեկն է այն պատճառներից, որ Ջոշը վաղ մահացավ. նրանք մահացավ վշտից» ։
Ռոբինսոնը հեռացել է «Մոնարխսից» նախքան մրցաշրջանի ավարտը և վերադարձել է տուն՝ Փասադենա։ Սեպտեմբերին նա պայմանագիր է կնքել «Կանզաս Սիթի Ռոյալսի» հետ, որը շրջագայող թիմ էր Կալիֆոռնիայի Ձմեռային լիգայից։ Ավելի ուշ՝ նույն միջմրաշրջանում, նա շրջագայել է Հարավային Աֆրիկայում մեկ այլ շրջագայող թիմի հետ, իսկ նրա հարսնացուն աշխատել է որպես բուժքույր Նյու Յորքում։ 1946 թվականի փետրվարի 10-ին նրա հին ընկերը՝ Կառլ Դաունսը, պսակել է Ռոբինսոնին և Այսումին ։
Ստորին լիգաներ
1946 թվականին Ռոբինսոնը մեկնել է Դեյտոնա Բիչ (Ֆլորիդա նահանգ)՝ իր նոր՝ «Մոնրեալ Ռոյալզ» թիմի գարնանային մարզման համար, որը խաղում էր ААА դասի Միջազգային լիգայում (ААА նշանակումը ստորին լիգաների բարձր մակարդակի համար առաջին անգամ օգտագործվել է 1946 թվականի մրցաշրջանում)։ Ֆլորիդայի լարված ռասայական իրավիճակում Ռոբինսոնի հայտնվելը թիմում մեծ աղմուկ է բարձրացրել։ Թիմի մենեջեր Քլեյ Հոփերը Ռիքին խնդրել է Ջեքիին տեղափոխել «Դոջերսի» մեկ այլ ֆարմ-ակումբ, բայց Ռիքին մերժել է ։ Ռոբինսոնը չի տեղավորվել գլխավոր հյուրանոցում թիմի մյուս անդամների հետ միասին, այլ նրան տրվե է սենյակ այն տանը, որտեղ ապրում էր տեղացի սևամորթ պետական ​​գործիչը։ Քանի որ «Դոջերսը» գարնանային մարզման համար չուներ իր սեփական մարզական հարմարությունները, «Ռոյալզն» ստիպված է եղել մարզումներն անցկացնել տեղական մի քանի մարզադաշտերում։ Այս մարզումները իսկական փորձություն են եղել Ռոբինսոնի և Ջոննի Ռայթի համար, որի հետ Ռիքին պայմանագիր էր կնքել 1946 թվականի հունվարին։ Տեղական իշխանությունները հրաժարվել են անցկացնել որևէ իրադարձություն, որին կմասնակցեն աֆրոամերիկացիները։ Սենֆորդում քաղաքի ոստիկանապետը Ռոբինսոնին և Ռայթին ասել է, որ եթե նրանք շարունակեն մարզվել իր քաղաքում, կարող են խնդիրներ առաջանալ, ուստի Ռոբինսոնը ստիպված է եղել վերադառնալ Դեյթոնա Բիչ։ Ջեքսոնվիլում այգիների և հանրային ունեցվածքի վարչության տնօրենի հրամանով մարզադաշտը խաղի օրը փակվել է, իսկ Դիլենդում խաղը չեղյալ է հայտարարվել էլեկտրամատակարարման խնդրի պատճառով ։
Տեղական իշխանությունների հետ Ռիքիի բանակցություններից հետո «Ռոյալզին» թույլատրվել է խաղ անցկացնել Դեյտոնա Բիչում։ Ռոբինսոնը «Ռոյալզի» կազմում նորամուտը նշել է 1946 թվականի մարտի 17-ին՝ «Դոջերսի» դեմ ցուցադրական խաղում, որն անցկացվել է «Դեյտոնա Բիչ բոլպարկ» մարզադաշտում։ Այսպիսով, նա դարձել է առաջին աֆրոկամերիկացին 1880 թվականից ի վեր, որը խաղացել է ստորին լիգայի թիմում բարձրագույն լիգայի թիմի դեմ ։ Գարնանային մարզման ընթացքում, որում Ռոբինսոնը շատ լավ խաղ է ցուցադրել, նա ստացել է երկրորդ բազայի խաղացողի դիրք շորթ-ստոպի դիրքի փոխարեն, ինչը նրա նետումների միջակայքը իջեցրել է առաջին բազայի ։ Այս փոփոխությունը մեծապես ազդել է Ռոբինսոնի արդյունքների վրա։ 1946 թվականի ապրիլի 18-ին «Ռոյալզի» համար մրցաշրջանի մեկնարկային խաղում նա երեք անգամ հաջողությամբ հետ է մղել գնդակը, ընդ որում՝ մեկ անգամ ձևակերպել է երեք միավոանոց հոում-ռան, վաստակել չորս միավոր և խլել երկու բազա, իկ նրա թիմը հաղթել է 14:1 հաշվով։ Բիթի առաջին ելքի ժամանակ հակառակորդի թիմի քեթչերը խնդրել է փիթչերին գնդակը նետել Ռոբինսոնի վրա, բայց Սենդելը հրաժարվել է ։ Ռոբինսոնը դարձել է Միջազգային լիգայի առաջատար բիթերի ելքի իրացման տոկոսով (34,9 %) և եղել է լավագույնն ֆիլդինգի տոկոսով (98,5 %), իսկ մրցաշրջանի ավարտից հետո ստացել է լիգայի ամենաարժեքավոր խաղացողի տիտղոսը։ Չնայած այն հանգամանքին, որ Ռոբինսոնը թշնամական վերաբերմունքի է արժանացել արտագնա խաղերում («Ռոյալզն» ստիպված էր չեղարկել ցուցադրական խաղերը հարավում) , «Մոնրեալի» տեղացի երկրպագուները ջերմորեն աջակցել են Ջեքիին ։ Այնուամենայնիվ, անկախ նրանից, թե ինչպես են երկրպագուները վերաբերվել նրան, Ռոբինսոնի ներկայությունը խաղին միշտ իրարանցում է առաջացրել, և 1946 թվականի մրցաշրջանի ընթացքում նրա մասնակցությամբ անցկացված Միջազգային լիգայի խաղերին ներկա է եղել ավելի քան մեկ միլիոն մարդ, ինչի շատ բարձր արդյունք էր լիգայի համար ։ Մրցաշրջանի ավարտից հետո Ռոբինսոնը վերադարձել է տուն՝ Կալիֆոռնիա և որոշ ժամանակ խաղացել Լոս Անջելեսի «Լոս Անջելես Ռեդ Դևիլս» բասկետբոլի թիմի կազմում։ 1946 թվականի նոյեմբերի 18-ին ծնվել է Ջեքի և Ռեյչելի որդին՝ Ջեքի Ռոբինսոն կրտսերը ։
1947 թվական
1947 թվականին, վեց օր առաջ մեկնարկից կանոնավոր առաջնության, Ռոբինսոնը ստացել է հրավեր միանալ հիմնական թիմին՝ «Brooklyn Dodgers»։ Այն պատճառով, որ երկրորդ բազայի խաղացողի դիրքում հանդես է եկել Էդի պատյանը, Ռոբինսոնը ստիպված է եղել զբաղեցնել առաջին բազայի խաղացողի դիրքը, որի վրա անցկացրել է ամբողջ առաջին մրցաշրջանը ։ Բեյսբոլի գլխավոր լիգայում Ռոբինսոնի նորամուտը տեղի է ունեցել 1947 թվականի ապրիլի 15-ին «Էբեթս-Ֆիլդ» մարզադաշտում 26 623 երկրպագուների ներկայությամբ (որոնցից մոտավորապես 14 000-ը սևամորթ էին)։ Չնայած Ռոբինսոնին չի հաջողվել ոչ մի անգամ հաջողությամբ հետ մղել գնդակը, նա կատարել է ուոլքը եւ վաստակել է մեկ միավոր, իսկ նրա թիմը հաղթել է 5։ 3 հաշվով։ Այն բանից հետո, երբ նա սկսեց խաղալ «Բրուքլին Դոջերսում», ավելի ու ավելի շատ աֆրոամերիկացիներ սկսեցին մասնակցել «Դոջերսի» խաղերին, այլ ոչ թե նեգրական լիգաների թիմերի խաղերին ։
Ընդհանուր առմամբ, Ռոբինսոնի տեղափոխությունը լավագույն թիմ դրական է ընդունվել, և միայն որոշ մարզական պարբերականներ և լիգայի Սպիտակ խաղացողներ բացասաբար են վերաբերվել նրան ։ Սակայն «Դոջերսում», միևնույն է, ռասայական անհանդուրժողականության դրսևորումներ են եղել ։ «Դոջերսի» որոշ խաղացողներ ակնարկել են, որ իրենք ավելի լավ են նստելու պահեստայինների նստարանին, քան Ռոբինսոնի հետ խաղում։ Ռոբինսոնի ուղղությամբ թիմի բոլոր վիրավորանքների վերջը դրել է ակումբի մենեջեր Լեո Դուրոշերը, ով պաշտպանել է սեևմորթ ֆուտբոլիստին։ Նա ասել՝ «ինձ համար միևնույնն է՝ նա դեղին է, թե սև, թե գծավոր, ինչպես զեբրա գրողը։ Ես այդ թիմի կառավարիչն եմ, և ես ձեզ ասում եմ՝ նա խաղալու է։ Ավելին, նրա շնորհիվ մենք բոլորս կդառնանք հարուստ։ Եվ եթե ձեզանից որևէ մեկին փող պետք չէ, ես հոգ կտամ, որ ձեզ փոխեն ուրիշների հետ»։
Ռոբինսոնին ծաղրել են նաև այլ թիմերի ֆուտբոլիստները։ «Սենտ Լուիս Կարդինալսի» հայտնի խաղացողները նրան վախեցրել են, որ նրա դեմ խաղում են շատ կեղտոտ, չնայած ազգային լիգայի նախագահ Ֆորդ Ֆրիկի և բեյսբոլի գլխավոր լիգայի հանձնակատար Հեփփի Չենդլերի նախազգուշացումներին, որ խաղադաշտում ցանկացած կեղտոտ գործողություն կպատժվի որակազրկումներով։ Ռոբինսոնը դարձել է խաղացողների (հատկապես «կարդինալների») կողմից դաժանության դրսեւորման թիրախը և արդյունքում նա ստացել է ոտքի ծանր վնասվածք Էնոս սլոթեր-վերքից, որը հայտնվել է յոթ դյույմ երկարությամբ ։ 1947 թվականի ապրիլի 22-ին «Դոջերս» և «Ֆիլադելֆիա Ֆիլլիս» հանդիպման ժամանակ «Ֆիլլիս»-ի մենեջեր Բեն Չեպմենը Ռոբինսոնին անվանել է «նիգգեր» և ասել, որ վերադառնա բամբակի տնկարկների ։ Ավելի ուշ Ռիկին հիշում էր, որ Չեփմենը ավելին էր արել, քան որևէ մեկը «Դոջերսը» միավորելու համար։ Երբ նա արտահայտեց այդ անամոթ հայհոյանքը, նա համախմբեց և միացրեց երեսուն մարդ ։
Ռոբինսոնը զգալի բարոյական աջակցություն է ստացել լիգայի որոշ խաղացողներից։ Նրա թիմակից, "Դոջերսի" ավագ Պի Վի Ռիզը մեկ անգամ պաշտպանել է Ռոբինսոնին։
1948 թվականին Ցինցինատիում «Ցինցինատի Ռեդս» թիմի դեմ խաղից առաջ Ռիզը, լսելով տեղի երկրպագուների ռասիստական աղաղակները Ջեքին, ձեռքը դրեց նրա ուսին ։ 2005 թվականի նոյեմբերի 1-ին «Քի Սփեն Պարկ» մարզադաշտի մոտ տեղադրվեց քանդակագործ Ուիլյամ Բրենդսի արձանը՝ ի հիշատակ այդ իրադարձության ։ Բեյսբոլի հրեա աստղ Հենկ Գրինբերգը, ով իր ողջ կարիերայի ընթացքում ռասիստների հետ նույնպիսի խնդիրներ է ունեցել, նույնպես աջակցել է Ռոբինսոնին։ Առաջին բազայում Ռոբինսոնի հետ բախումից հետո մեկ խաղի ժամանակ Գրինբերգը ինչ-որ բան է ասել Ջեքի ականջին, ինչպես հետո հիշում էր Ռոբինսոնը, ապա աջակցության խոսքեր էին։ Գրինբերգը Ռոբինսոնին խորհուրդ է տվել, որ դագաուտների ռասիստական բացականչությունների դեմ պայքարելու լավագույն միջոցը խաղադաշտում մրցակիցներին հաղթելն է ։ Ռոբինսոնը նաև հաճախ է հեռախոսով շփվել ամերիկյան լիգայի առաջին սև խաղացող Լարի Դոբիի հետ, որը հանդես է եկել «Քլիվլենդ Ինդիանսում» ։
Ռոբինսոնը մրցաշրջանն ավարտել է 125 վերքով, 12 Հոում-վերքով, 29 գողացված բազայով (այդ ցուցանիշով լիգայի առաջատարն է), իսկ դրա սպառման տոկոսը (իրացման միջին ցուցանիշը) կազմել է 29,7 տոկոս, բայը՝ 42,7 տոկոս, հաղորդել Է «Ինտերֆաքս»ը %։ Այդ արդյունքների շնորհիվ Ռոբինսոնը ստացել է բեյսբոլի գլխավոր լիգայի տարվա նորեկի կոչումը (ազգային եւ ամերիկյան լիգայի համար առանձին մրցանակներ են սահմանվել միայն 1949 թվականից հետո) ։ Sport մարզական ամսագրի հոկտեմբերյան համարում Ռոբինսոնը պատմել է, որ նույնիսկ հույս չի ունեցել, որ բեյսբոլի գունավոր խաղացողների արգելքը կոտրվելու է դեռ իր կյանքի ընթացքում։
1948-1950 թվական։ MVP, Կոնգրեսի ցուցումները և կենսագրական ֆիլմը
1948 թվականի մարտին «Բոստոն Բեյվզ» պատի անցումից հետո Ռոբինսոնը զբաղեցրել է երկրորդ բազայի խաղացողի դիրքը, որտեղ Ֆիլդինգի տոկոսը կազմել է 98 (ազգային լիգայում երկրորդ ցուցանիշը պատից հետո)։ Նույն մրցաշրջանում Ռոբինսոնը գողացել է 22 Բազա՝ 29.6 %-ով ։ 1948 թվականի օգոստոսի 29-ին «Կարդինալսի» դեմ խաղի ժամանակ, որում «Դոջերսը» հաղթել է 12:7 հաշվով, Ռոբինսոնին հաջողվել է կատարել ամբողջական ցիկլ, նա դուրս է թողել Հոում-Ռանին, թրիփլը, դաբլն ու սինգլը մեկ խաղում ։ 1948 թվականի օգոստոսին «Ջոջերսը» որոշ ժամանակով գլխավորեց ազգային լիգայի մրցաշարային աղյուսակը, սակայն արդյունքում մրցաշրջանն ավարտեց երրորդ տեղում, «Բրեյվզը» դարձավ լիգայի չեմպիոն, սակայն համաշխարհային շարքում պարտվեց «Քլիվլենդ Ինդիանսը» ։
1948 թվականին լիգայում հայտնվել են նաև այլ սևամորթ խաղացողներ, իսկ Ռոբինսոնն ինքը դադարել է զգալ երկրպագուների և այլ բեյսբոլիստների թշնամանքը։ Լարրի Դոբին, որը 1947 թվականի հուլիսի 5-ին հանդես է եկել ամերիկյան լիգայում, և Սեթչել Փեյջը հանդես է եկել «Քլիվլենդ Ինդիանսում», իսկ «Դոջերսի» կազմը համալրվել է ևս երեք սևամորթ ֆուտբոլիստներով։ 1948 թվականի փետրվարին Ռոբինսոնը «Դոջերսի» հետ կնքել էր 12 500 դոլարի պայմանագիր։ Թեև դա բավականին զգալի գումար էր, այնուամենայնիվ, նա ավելի քիչ էր, քան Ռոբինսոնը, որը վաստակել էր offseason-ում երկու շրջագայության ժամանակ, որտեղ նա պատասխանում էր բեյսբոլի մասին հարցերին և ելույթ էր ունենում։ Այդ ընթացքում Ջեքին աջ սրունքի վիրահատություն են արել։ Այդ պատճառով Ռոբինսոնը 14 կգ ավելորդ քաշ է հավաքել, կարողացել է դրանք նետել գարնանային մարզումների ժամանակ, սակայն դիետան հետք է թողել նրա ֆիզիկական մարզավիճակի վրա։
1949 թվականի գարնանը Ռոբինսոնը դիմեց Ջորջ Սիսլերին՝ փառքի բեյսբոլի սրահի անդամին, ով աշխատում էր որպես «Դոջերսի» մենեջերի խորհրդատու, որպեսզի բարելավի իր խաղը։ Սիսլերի խորհրդով Ռոբինսոնը բիթի հետ ժամեր էր անցկացնում ՝ մարզվելով գնդակը ճիշտ Ֆիլդ նետելու համար։ Աշխատելով Ռոբինսոնի հետ՝ Սիսլերը նախևառաջ կենտրոնացել է արագ նետումների (ֆաստբոլների), այլ ոչ թե ոլորուն (քերվոլների) վրա՝ կարծելով, որ ավելի դանդաղ ոլորուն նետումներին հարմարվելն ավելի հեշտ է։ Սիսլերը ցույց տվեց նրան, թե ինչպես դադարեցնել անկումը և ինչպես վերահսկել թափը մինչև վերջին պահը։ Արդյունքում Ռոբինսոնի իրացման տոկոսը բարելավվել է 29,6 տոկոսից մինչև 34,2 տոկոս, և նա դարձել է լիգայում երկրորդ տեղը՝ հավաքած դաբլների և եռափուլերի քանակով ։ Ցույց տալով մրցաշրջանի արդյունքներով 34,2-ի իրացման տոկոսը, ինչպես նաև գողանալով 37 բազաներ, Ռոբինսոնը ճանաչվել է ազգային լիգայի ամենաարժեքավոր խաղացող ։ Բեյսբոլի երկրպագուները քվեարկել են այն բանի օգտին, որ Ջեքին մասնակցի ՄԼԲ-ի բոլոր աստղերի խաղին որպես երկրորդ բազայի մեկնարկային խաղացող, դա բեյսբոլի պատմության բոլոր աստղերի առաջին խաղն էր, որին մասնակցել է սևամորթ խաղացողը ։
Նույն թվականին ջազային երաժիշտ Բադդի Ջոնսոնը գրել է "Did You See Jackie Robinson Hit That Ball" երգը։» (ռուս.՝ Արդյոք դուք տեսնում եք, թե ինչպես Ջեկի Ռոբինսոնը ծեծել է գնդակը?), որը հասել է 13-րդ տեղը հիթ շքերթում, ավելի ուշ Կաունտ Բեյսին ձայնագրել է այդ երգի ամենահայտնի տարբերակը ։ Արդյունքում «Դոջերսը» դարձել է ազգային լիգայի չեմպիոն, սակայն 1949 թվականի համաշխարհային սերիայում պարտվել է «Նյու Յորք Յանկիզին»։
1949 թվականի հուլիսին Ռոբինսոնին կանչել էին ներկայացուցիչների պալատին կից հակաամերիկյան գործունեության հետաքննության հանձնաժողովի ցուցմունքներ տալ աֆրոամերիկացի մարզիկ և դերասան Փոլ Ռոբսոնի արտահայտությունների մասին։ Ռոբինսոնը չի ցանկացել դա անել, սակայն ստիպված է եղել համաձայնել, քանի որ որոշել է, որ մերժումը կարող է բացասաբար ազդել նրա կարիերայի վրա ։
Սակայն Ռոբինսոնի հոլիվուդյան սխրանքները չեն ճաշակել «Դոջերսի» սեփականատեր Ուոլթեր Օ 'Մելին, ով Ռոբինսոնին անվանել է «պրիմադոննա Ռիկա»։ 1950-ի վերջում «Դոջերսի» նախագահ Բրանչ Ռիկի պայմանագիրն ավարտվեց։ Օ' Մելլիի հետ մշտական տարաձայնությունների պատճառով և հասկանալով, որ իր պայմանագիրը չի երկարաձգվի, նա վաճառել է ակումբի բաժնետոմսերի իր բաժինը և տեղափոխվել է «Փիթսբուրգ Պայրեթս»՝ զբաղեցնելով գլխավոր մենեջերի պաշտոնը։ Ռոբինսոնը շատ է վշտացել ակումբի նման փոփոխություններից և նամակ է գրել Ռիկիին, որին համարում էր իր կարիերայի ամենակարևոր մարդը։ Նամակում նա գրել է՝ «որպեսզի ապագայում տեղի չունենա, ես երբեք չեմ մոռանա, թե ինչ եք արել ինձ համար, և հավատացեք ինձ, ես շատ եմ գնահատում այն» ։
1951-1953 թվական։ Հետապնդում չեմպիոնական տիտղոսի համար
1951 թվականի մրցաշրջանի մեկնարկից առաջ հաղորդագրություններ հայտնվեցին, որ Օ 'Մելլին Ռոբինսոնին առաջարկել է «Մոնրեալ Ռոյալզի» մենեջերի պաշտոնը նրա մարզական կարիերան ավարտելուց հետո։ Իմ տված հարցազրույցում Montreal Standard O 'Malley միայն ասել է «Jackie ինձ ասաց, որ նա ուրախ է և շոյված է որ պաշտոնը մենեջեր է»։ Սակայն, թե արդյոք այդ առաջարկը պաշտոնապես արվել է, տարբեր կարծիքներ կան ։ 1951-ի մրցաշրջանում Ռոբինսոնը երկրորդ տարին անընդմեջ դարձավ ազգային լիգայի առաջատար երկրորդ բազայի խաղացողների շարքում՝ 137 ։ Նրա արդյունքների շնորհիվ «Դոջերսը» մինչև մրցաշրջանի ավարտը հավակնում էր հաղթել առաջնությունում։ «Ֆիլադելֆիա Ֆիլիսի» դեմ կանոնավոր առաջնության վերջին խաղում Ռոբինսոնը ոչ միայն հաջող խաղաց պաշտպանությունում և «Դոջերսին» փրկեց պարտությունից 12-րդ inning-ում, այլև կարողացավ 14-ում հաղթական Հոում Ռանին:Այդ ժամանակի կանոններով, Համաշխարհային սերիայի դուրս գալու համար Թիմը ստիպված էր փլեյ-օֆֆ խաղալ «Նյու Յորք Ջայենթսի»դեմ» ։
Չնայած Ռոբինսոնի ակնառու ցուցանիշներին կանոնավոր առաջնությունում, «Դոջերսը» պարտվեց փլեյ-օֆֆում։ 1951 թվականի հոկտեմբերի 3-ին շոտլանդացի աուտֆիլդեր «Ջայենթս» Բոբի Թոմփսոնը նոկաուտի ենթարկեց հաղթական Հոում-Ռանին, որը հայտնի դարձավ որպես «հարված, որը լսեց ամբողջ աշխարհը»։ Երբ թիմերն արդեն դուրս էին գալիս դաշտից, ճնշված Ռոբինսոնը շրջանցեց բոլոր հիմքերը, որպեսզի համոզվի, որ Թոմփսոնը իսկապես եկել է նրանցից յուրաքանչյուրի վրա։ «Դոջերսի» մարզական մեկնաբան Վին Սկալին ավելի ուշ բնութագրել է այդ դրվագը՝ ասելով, որ «Ռոբինսոնը միշտ իսկական մարտիկ է եղել խաղադաշտում» ։ Ռոբինսոնն ավարտել է առաջնությունը 106 վերքերով, 25 գողացված բազաներով և 33 իրացման ցուցանիշով % ։
1952 թվականի մայիսի 14-ին Ռոբինսոնների ընտանիքում ծնվել է երրորդ երեխան՝ Դևիդը։ 1952-ի մրցաշրջանում Ռոբինսոնն ավարտել է առաջնությունը 104 վերքերով և 24 գողացված բազաներով, 30,8%-ով։ Նույն մրցաշրջանում նա իր կարիերայի ռեկորդ է սահմանել բազաների միջին ցուցանիշով՝ 43,6 ։ «Դոջերսը» հաղթել է ազգային լիգայում։ Թիմը հասել է փլեյ-օֆֆի եզրափակիչ, որտեղ համաշխարհային շարքի 7-րդ վճռորոշ խաղում պարտվել են «Նյու Յորք Յանկիզին»։ 1952-ի մրցաշրջանը Ռոբինսոնի վերջին մրցաշրջանն էր՝ որպես երկրորդ բազայի մեկնարկային խաղացող, ավելի ուշ նրա դիրքը զբաղեցրեց մեկ այլ սևամորթ խաղացող Ջիմ Ջիլյամը։ Ոստիկանության մամուլի ծառայությունից հայտնում են, որ նա մարմնական վնասվածքներով տեղափոխվել է հիվանդանոց ։